GiliGold/VAD_KnessetCorpus huggingface dataset:
אברהם בורג: רבותי חברי הוועדה, אני מתכבד לפתוח את ישיבת ועדת החינוך של הכנסת.
אברהם בורג: זאת לא הפעם הראשונה בחיים שאני פותח את ישיבת ועדת החינוך של הכנסת, ספק אם תהיינה עוד כמה פעמים כאלה.
אברהם בורג: על דעתי ועל דעת יושב ראש ועדת הכנסת המייצג את ועדת הכנסת, אנחנו מתכבדים להציג בפני הוועדה את חבר הכנסת זבולון אורלב מסיעת המפד"ל, לתפקיד יושב ראש ועדת החינוך של הכנסת.
אברהם בורג: יש לי הרבה מילים חמות לומר לגבי הוועדה, לגבי הצוות שלה ולגבי כל הפעולה שיכולה להיעשות כאן, היו לי כאן שנים חביבות מאוד וטובות מבחינתי, למדתי פה הרבה.
אברהם בורג: אני יכול לציין, שכאשר אני הייתי יושב ראש הוועדה, במחצית השנה הראשונה של עבודת הוועדה, חבר הכנסת אורלב היה מנכ"ל משרד החינוך באותה תקופה ואני זכיתי לשבת לשמאלו.
אברהם בורג: מבחינתי, יש כאן סגירה מסוימת של מעגל משום שהוועדה הזאת בעיני היא ועדת התשתית האמיתית של הכנסת.
אברהם בורג: אנשים חושבים שתשתיות זה ביוב, תשתיות זה תעלות, תשתיות זה מבנים, אני חושב שתשתיות זה בני אדם.
אברהם בורג: המקום היחיד שבו אנחנו מעצבים ומנסים לייצר את המוצר האנושי של החברה הישראלית זה במערכת החינוך.
אברהם בורג: המהלך הטבעי הוא שאנשים מהרשות המחוקקת שואפים להגיע לרשות המבצעת.
אברהם בורג: חבר הכנסת אורלב, כדרכו היצירתית, הוא מהיחידים שעברו מן הרשות המבצעת אל הרשות המחוקקת ולא בעל כורחו.
אברהם בורג: אני רוצה לאחל לצוות הוועדה בראשותה של יהודית גידלי, לחבר הכנסת אורלב, וגם לחברי הוועדה כולה, שהדיונים בוועדה יהיו נכונים.
אברהם בורג: אני אסביר מה זה דיון נכון: בחינוך ישנם שני סוגי שאלות.
אברהם בורג: ישנה שאלה שיש עליה תשובה, וישנה שאלה שהיא נכונה.
אברהם בורג: שאלה שיש עליה תשובה, הרבה מאוד פעמים היא איננה שאלה חינוכית.
אברהם בורג: שאלה חינוכית היא שאלה שאין עליה תשובה והמתחנך צריך לחפש את התשובה בעצמו, יש לו את היסודות, יש לו את הערכים, מקנים לו את היסודות ומקנים לו את הערכים ואת תהליך החיפוש על מציאת התשובה הוא צריך למצוא בעצמו.
אברהם בורג: מערכת החינוך של ישראל אמורה לעבור רפורמה אדירת ממדים בשנים הקרובות, כמעט בכל התחומים.
אברהם בורג: המרכזי שבהם: יחסי האנוש של החברה הישראלית, דתיים וחילונים, יהודים וערבים, עולים וותיקים, עשירים ועניים, מרכז ופריפרייה.
אברהם בורג: אם מערכת החינוך לא תדע להתאים את עצמה לאתגרים המודרניים, היא לא תהיה מערכת חינוך.
אברהם בורג: זבולון, אני אומר לך משהו שהוא בבחינת זריקת כפפה, ועדת החינוך החשובה ביותר של הכנסת היתה ועדת החינוך בראשות אלימלך רימל ז"ל, בשנת 1966.
אברהם בורג: הקימו ועדה ציבורית לבחינת נושא הרפורמה במערכת החינוך, המסקנות הוגשו לוועדה ואושרו על דעת הוועדה ועל דעת הממשלה, שהולידה את הרפורמה, ובתה החוקית של הרפורמה הלא היא האינטגרציה.
אברהם בורג: 30 שנה היא משך חייה של רפורמה חינוכית.
אברהם בורג: למה 30 שנה?
אברהם בורג: מיום שאני נכנסתי לכתה א' עד יום שהבן שלי או הבת שלי נכנסים לכתה א'.
אברהם בורג: זה בערך משך חיי מדף של רפורמה חינוכית.
אברהם בורג: מדינת ישראל משוועת לרפורמה חדשה ואינטגרציות חדשות בחברה הישראלית.
אברהם בורג: אני מאחל לוועדה הזאת שתדע ליזום את המהלך הזה, שתדע להשלים אותו ותגרום לממשלה גם ליישם אותו.
אברהם בורג: רבותי חברי הכנסת, על דעתי ועל דעת חבר הכנסת סאלח טריף, אני מעמיד להצבעה את מועמדותו של חבר הכנסת זבולון אורלב.
אברהם בורג: מי בעד ירים את ידו.
אברהם בורג: הצבעה בעד מועמדותו של חבר הכנסת זבולון אורלב לתפקיד יו"ר ועדת החינוך - רוב נגד - אין נמנעים - אין מועמדותו של חבר הכנסת זבולון אורלב לתפקיד יו"ר ועדת החינוך התרבות והספורט, נתקבלה.
אברהם בורג: אני מברך את חבר הכנסת אורלב לתפקיד יושב ראש ועדת החינוך.
סאלח טריף: אדוני היושב ראש, יושב ראש הכנסת, אני רוצה לברך את חבר הכנסת זבולון אורלב.
סאלח טריף: יצא לי לעבוד איתו בעבר כראש רשות.
סאלח טריף: אני חושב שזה כל כך טבעי וחשוב שמי שהיה באותה רשות מבצעת, יבוא לכאן לפקח ולבקר את מערכת החינוך, בשעה שנושא החינוך הוא בראש סדר עדיפויותיו של ראש הממשלה הנבחר.
סאלח טריף: אני מצר על כך שבישיבה יש מעט חברי כנסת.
סאלח טריף: הייתי רוצה שלישיבות הוועדה יגיעו הרבה יותר חברי כנסת.
סאלח טריף: אולי צריך לעשות סדר על מנת לסייע לוועדות לדון בצורה מעמיקה ורצינית כי דיונים שנערכים עם שניים-שלושה חברי כנסת הם לא לכבודה של הכנסת.
סאלח טריף: אני חושב שזה אחד הנושאים שצריך לטפל בו.
סאלח טריף: אני מאחל לך הצלחה בתפקידך, כמו כן גם לחברי הוועדה.
זבולון אורלב: ראשית, אני מבקש להודות ליושב ראש הכנסת, ליושב ראש ועדת הכנסת ולחברי הוועדה, על כך שהם הציעו אותי לתפקיד וחברי הוועדה שבחרו בי.
זבולון אורלב: אני חושב שזה לא סוד שמאוד נכספתי לתפקיד הזה וייחלתי שאם אגיע לכנסת - שתהיה לי הזכות לעסוק בחינוך כי אני כמו היושב ראש, מאמין, שהחינוך הוא שייקבע את גורלה של מדינת ישראל, הוא השדה האמיתי.
זבולון אורלב: לא הבטחון ולא הכלכלה, אלא החינוך הוא שייקבע ויעצב את פני המדינה ואת פני החברה.
זבולון אורלב: יש לי כאן פרק אישי ומעניין, לעבוד מהצד של מנכ"ל משרד החינוך והתרבות, שמפוקח על ידי הוועדה, להיות יושב ראש הוועדה עם התפקידים הפרלמנטריים המתלווים אליו, וחזקה שלמדתי היטב את הפרק הזה.
זבולון אורלב: אני אולי משתתף בצערם של עובדי המשרד, שעכשיו יש להם יושב ראש ועדה שיודע להביט על הבעיה משני הצדדים.
זבולון אורלב: אני מקווה שתהיה בכך תרומה לחברי הוועדה מבחינת הענין בדיונים.
זבולון אורלב: כמו בכל תפקידי הקודמים, כמובן אני רואה חשיבות רבה לעבור בהצלחה את מבחן הממלכתיות ובסגנון ימים אלה, להיות יושב ראש של כולם, של כל המגזרים.
זבולון אורלב: הואיל והחינוך הוא אספקלריה נאמנה של החברה, הפיצול העצום בחברה בא לידי ביטוי גם בתוך מערכת החינוך.
זבולון אורלב: אני חושב שאחד התפקידים של ועדת החינוך, למצוא את המאחד, המלכד והמשותף של כל תלמידי מדינת ישראל.
זבולון אורלב: כולי תקווה בקדנציה הזאת, להעמיד את החינוך בראש סדרי העדיפויות, ואנחנו נעזור לממשלה לעמוד בהתחייבויות כפי שהיא התחייבה בקווי היסוד, להעמיד את החינוך בראש סדר העדיפות.
זבולון אורלב: אני לא מתכוון לעשות הנחות ולא מתכוון להתפשר על מילוי ההתחייבות הזאת, גם בהקצאת המשאבים וכמובן חלק מהתפקידים של הוועדה, לעמוד על המשמר שהמשאבים שיושגו יחולקו כראוי בהוגנות כלפי כל המגזרים.
זבולון אורלב: אני חושב שהאמירה הרגילה של מתן הזדמנויות שוות היא אמירה לא נכונה, והמבחן האמיתי צריך להיות - הישגים שווים.
זבולון אורלב: כלומר, המבחן האמיתי הוא לא לתת הזדמנויות שוות, אלא להגיע לידי כך שהתוצאות החינוכיות תהיינה תוצאות שוות ולא חשוב מאין בא התלמיד, מאיזה מגזר, איפה הוא גר ומה היכולת הכלכלית של ההורים שלו.
זבולון אורלב: לסיום, אני מסכים עם דברי היושב ראש, שחלק מהותי מתפקיד הוועדה יהיה לעסוק בתכנון לטווח ארוך, להעביר טלטלה את מערכת החינוך, להעביר אותה רפורמה, להעביר אותה לדור חדש, לדור ה- 2000, לשנות ה- 2000, ואני חושב שוועדה שלא מחויבת בעבודה יום יומית, היא יכולה להיות מנוף אמיתי.
זבולון אורלב: כמובן שנעבוד תוך שיתוף, מתוך אחווה ומתוך ידידות.
זבולון אורלב: אני מבקש מחברי הוועדה להישאר בוועדה גם בתום החלק הטקסי של הישיבה כי אנחנו רוצים לדבר על סדרי העבודה.
זבולון אורלב: שוב, אני רוצה להודות ליושב ראש הכנסת, וליושב ראש ועדת הכנסת.
זבולון אורלב: סדרי עבודת הוועדה
זבולון אורלב: אני רוצה להציע, שנדבר על סדרי העבודה של הוועדה.
זבולון אורלב: הואיל ואנחנו ועדה שפועלת על פי לוח הזמנים של מערכת החינוך, שנת הלימודים מתחילה ב- 1 בספטמבר, אנחנו קצת דחוקים בלוח הזמנים, לכן, אני רוצה לדבר על סדרי העבודה, לפחות השלב הראשון, עד ה-1 בספטמבר.
זבולון אורלב: אני מבין שהכנסת מסיימת את המושב בסוף שבוע הבא.
זבולון אורלב: בפגרה מותר לנו לקיים עד ארבע ישיבות.
זבולון אורלב: אני רוצה להציע כמה נושאים דחופים שנעסוק בהם.
זבולון אורלב: נושא ראשון - היערכות לקראת פתיחת שנת הלימודים, מכל ההיבטים: מההיבט ביחסים עם הסתדרות ארגוני המורים.
זבולון אורלב: שמענו שיש איומים מצד ארגוני המורים לשביתה עקב קיצוצים בשעות ההוראה.
זבולון אורלב: כמו כן מהיבט הבטיחות, שיפוצים וכו'.
זבולון אורלב: היבט נוסף הוא התכנים החינוכיים.
זבולון אורלב: אני חושב שצריך להקדיש ישיבה אחת בענין החידושים של השנה.
זבולון אורלב: אני מציע שנקיים שתי ישיבות בענין.
זבולון אורלב: האחת, בראשית השבוע הבא, והשניה לפני ה- 1 בספטמבר.
זבולון אורלב: כלומר, בשבוע הבא נשמע דיווח מאנשי משרד החינוך והתרבות, ושבוע לפני פתיחת שנת הלימודים נעשה ביקורת ונבדוק שהדברים אכן הסתדרו.
זבולון אורלב: נושא שני הוא נושא של דברים פורמליים.
זבולון אורלב: משרד החינוך והתרבות חייב באישור הוועדה בכל התוכנית של יום חינוך ארוך.
זבולון אורלב: כלומר, רשימת בתי הספר שבהם תופעל התוכנית טעונה אישור הוועדה.
זבולון אורלב: על פי הבנתי, משרד החינוך והתרבות טרם ביקש את אישור הוועדה לשנת הלימודים הקרובה.
זבולון אורלב: שמענו שלשר החינוך החדש יש רצון לשנות את רשימת גני חובה חינם 3-4.
זבולון אורלב: אגב, הרשימה אושרה על ידי הוועדה הזאת.
זבולון אורלב: כרגע יש רשימה מאושרת, אנחנו לא יודעים מה קורה במשרד החינוך, אם הם רוצים לשנות או לא.
זבולון אורלב: צריך להבהיר את הענין הזה.
זבולון אורלב: נושא נוסף הוא ענין תשלומי הורים.
זבולון אורלב: האגרות מתחלקות לשני סוגים, ישנן אגרות חובה ויש אגרות רשות.
זבולון אורלב: אגרות חובה טעונות אישור הוועדה.
זבולון אורלב: על פי הבנתי, חלק מאגרות החובה טרם קיבלו את אישור הוועדה, כגון רפואת השן וביטוח תלמידים.
זבולון אורלב: האם תשלומי רשות לא טעונים את אישור הוועדה?
משה בוטון: לא, רק תשלומי חובה.
זבולון אורלב: אני רוצה לדבר אתך בענין, אני חושב שהדבר דרוש שינוי.
זבולון אורלב: לדברים הקטנים צריך את אישור הוועדה, אבל הסכומים האדירים של 500-600 שקלים לטיולים, מסיבות סיום של 200 שקלים, ספרי לימוד בגובה של מאות שקלים, כל אלה לא צריכים את אישור הוועדה.
זבולון אורלב: יש כאן אבסורד ואני חושב שנוכל להגיע להסכמת הוועדה שכדאי שגם התשלומים הללו יקבלו את אישור הוועדה.
זבולון אורלב: זכותנו לבקש ממשרד החינוך והתרבות הסברים ולהשפיע בענין.
זבולון אורלב: נושא נוסף שצריך לטפל בו הוא בנושא ההשכלה הגבוהה.
זבולון אורלב: בפעם הבאה שניפגש אחרי הפגרה זה יהיה לאחר פתיחת שנת הלימודים במוסדות להשכלה גבוהה.
זבולון אורלב: צריך לבדוק מה קורה עם הסטודנטים לקראת פתיחת שנת הלימודים, מה התקציב וכדומה.
זבולון אורלב: נקיים שתי ישיבות.
זבולון אורלב: ישיבה אחת לפני פתיחת שנת הלימודים, והשניה, אני מציע שב- 1 בספטמבר הוועדה תסייר בבתי ספר, או באופן מרוכז או שנתחלק לקבוצות או שכל אחד ילך לחוד לפתוח שנת לימודים במוסד חינוכי כלשהו כדי שהוועדה תהיה שותפה לפתיחת שנת הלימודים.
זבולון אורלב: אני פתוח לחלוטין בכל נושא בכל זמן ובכל שעה, אם לחבר ועדה יש בקשה שנושא מסוים יעמוד על סדר היום, אני בהחלט מוכן לשמוע ולהיענות ברצון.
חוסניה ג'בארה: ברצוני לדבר בנושא כאוב מאוד במגזר הערבי, והוא החדרים בכיתות השכורות.
חוסניה ג'בארה: בטייבה יש 570 תלמידים הלומדים בבתי ספר יסודיים בכיתות שכורות.
חוסניה ג'בארה: אני לא מדברת על חטיבות הביניים או על התיכוניים, אבל בבתי הספר היסודיים המצב הוא בכי רע.
חוסניה ג'בארה: אני לא מדבר על מזגנים, אני מדברת על לוח, כסא, כיתה עם חלונות שבורים, הגשם חודר לכיתות הלימוד והמצב גרוע מאוד.
זבולון אורלב: נוכל לעשות זאת בשתי אפשרויות, האחת, במסגרת הדיון שלנו על ההיערכות לפתיחת שנת הלימודים נקדיש דיון מיוחד לנושא הכיתות, או שנקיים דיון מיוחד בכל נושא הכיתות.
זבולון אורלב: לצערי, הבעיה של כיתות שכורות היא יותר גדולה במגזר הערבי אבל היא אופיינית גם למגזר החרדי.
זבולון אורלב: צר לי לומר לך, שכשאומרים כיתה שכורה, ב- 90% מהמקרים המבנה לא תקני.
סופה לנדבר: ראשית, אני רוצה לברך אותך ולאחל לנו עבודה פורייה.
סופה לנדבר: כאשר יתקיים דיון על היערכות משרד החינוך לפתיחת שנת הלימודים, צריך לשים דגש על ההיערכות הטכנית של בתי הספר.
סופה לנדבר: המצב הטכני בכמה בתי ספר הינו גרוע.
סופה לנדבר: אני חושבת שאנחנו צריכים לקבל דוח בענין.
סופה לנדבר: בעיתונות היו כמה כתבות על ילדים שאין להם מקומות לינה, מקומות לימוד, ילדים שנטשו את בתיהם ואין להם מקום בפנימיות.
סופה לנדבר: אני חושבת שצריך לקיים דיון על מצב הפנימיות במדינת ישראל.
זבולון אורלב: הנושא הזה הוא נושא משותף עם ועדת העבודה והרווחה.
סופה לנדבר: יכול להיות שבדיון שיתקיים על היערכות משרד החינוך צריך לשמוע גם בענין היערכות לחינוך המיוחד.
מיכאל נודלמן: נושא חשוב שיש לקיים עליו דיון הוא בענין עליית המחירים של ספרי הלימוד.
מיכאל נודלמן: יש לי הצעת חוק בענין.
זבולון אורלב: היות וגם אני הצעתי הצעה דחופה לסדר היום בענין, נביא את ההצעה לדיון בהקדם.
חוסניה ג'בארה: במגזר הערבי, בכל שנה משנים את ספרי הלימוד.
חוסניה ג'בארה: לכל מפקח יש את הספרים שלו והוא מציע לרכוש אותם.
מיכאל נודלמן: נושא נוסף שצריך לטפל בו הוא בעיית הסטודנטים.
מיכאל נודלמן: צריך להזמינם ולשמוע אותם.
יהודית גידלי: חבר הכנסת נודלמן, הגיש בכנסת הקודמת הצעת חוק שהגיעה לכלל סיום אך לא הגיעה לכלל הצבעה בנושא שכר הסטודנטים.
יהודית גידלי: הוא ביקש להחיל עליה דין רציפות.
זבולון אורלב: נקיים דיון מיוחד בנושא ספרי לימוד.
מיכאל נודלמן: בנושא הסטודנטים, אני חושב שאנחנו צריכים למנוע חזרה למצב השביתות.
מיכאל נודלמן: כל הפוליטיקאים היו שם ואף אחד לא עשה דבר.
זבולון אורלב: הישיבה השלישית בפגרה תהיה בנושא שכר הלימוד והבטחות לסטודנטים.
שמואל הלפרט: ראשית, אני רוצה לברך את יושב ראש הוועדה על המינוי.
שמואל הלפרט: היושב ראש שלנו הוא האיש הנכון במקום הנכון.
שמואל הלפרט: מנכ"ל משרד החינוך לשעבר ודאי יביא הרבה מאוד נסיון בתחום הזה ויקדם את עבודת ועדת החינוך והתרבות.
שמואל הלפרט: אני רוצה להעלות על סדר היום של הוועדה באופן דחוף ביותר את מצב כיתות הלימוד בכלל ובחינוך החרדי בפרט.
שמואל הלפרט: לאחרונה שוחחתי מספר פעמים עם מנכ"ל העיריה, והוא אמר, שחסרות 500 כיתות לימוד בירושלים.
שמואל הלפרט: הכיתות במצב גרוע מאוד, כיתות לא תקניות.
שמואל הלפרט: אני מבקש מאוד לתת עדיפות מיוחדת לנושא הזה ולקיים דיון בהשתתפות שר החינוך והממונה על החינוך, שמחה שניאור.
שמואל הלפרט: לדוגמה, בשכונה החדשה בירושלים, רמות שלמה, מתגוררים 2,200 זוגות צעירים ואין שם אפילו כיתה אחת לבנים.
שמואל הלפרט: יש 16 כיתות לימוד לבנות ולעומת זאת, לבנים אין אפילו כיתה אחת.
שמואל הלפרט: מדובר בשכונה עם אלפי ילדים.
שמואל הלפרט: בכל שכונה אחרת, ראשית לכל בונים מתנ"סים, מרכז מסחרי, מרכזי בילוי.
זבולון אורלב: על פי מיטב ידיעתי, לא משרד השיכון בנה, אלא העמותות הן שבנו.
שמואל הלפרט: כך הדין גם לגבי שכונות אחרות בירושלים.
שמואל הלפרט: לכן, אני מבקש לקיים דיון דחוף בענין.
זבולון אורלב: את ההיערכות לפתיחת שנת הלימודים נעשה בשני חלקים.
זבולון אורלב: חלק אחד, הצד הפיסי, הבינוי והבטיחות.
זבולון אורלב: החלק השני, היחסים עם המורים, הקיצוצים, השעות, פדגוגיה וכדומה.
שמואל הלפרט: באחת הישיבות האחרונות של ועדת החינוך לפני הבחירות, משרד החינוך הביא לאישור את נושא פטור לתשלומי גני ילדים בגילאי 3-4, במאות ישובים, בעיקר בשכונות מצוקה.
שמואל הלפרט: הדבר אושר, אבל בפועל, העיריות טוענות שאין הוראה ממשרד החינוך לתת פטור לגילאי 3-4.
שמואל הלפרט: יש כאן ליקוי כלשהו.
שמואל הלפרט: אני מבקש לבדוק את הנושא בצורה יסודית, מדוע הישובים שמופיעים ברשימה לא זוכים לפטורים?
שמואל הלפרט: למשל, קריית ויז'ניץ מופיעה ברשימה של שיקום שכונות ובעירייה לא יודעים על כך.
זבולון אורלב: הנושא הזה של חינוך חינם לגילאי 3-4 עומד על סדר היום של אחת הישיבות הקרובות, גם על רקע הצהרת השר שיש לו רצון לשנות את הענין הזה.
זבולון אורלב: הוא כנראה לא מודע לכך, שהוא לא יכול לשנות.
זבולון אורלב: אני מבטיח, שעד סיום עבודת הכנסת בשבוע הבא, הנושא הזה יידון.
חוסניה ג'בארה: הנושא הזה יידון גם באזורי הפריפריה?
זבולון אורלב: אני לא מכיר את המצב החוקי, האם מותר לפתוח את הרשימה או לא?
משה בוטון: אפשר להציע לשנות את הרשימה באישור הוועדה.
זבולון אורלב: הילד עומד במרכז העשייה וכולנו עומדים למענו.
זבולון אורלב: לגבי מועדים.
זבולון אורלב: היה נהוג ומקובל שהוועדה מתכנסת שלוש פעמים בשבוע, בימי שני בשעה 11:00, ובימי שלישי ורביעי בשעה 9:00 בבוקר, אלא אם כן היו צרכים אחרים.
זבולון אורלב: הבוקר, יושב ראש הכנסת אמר, שיכול להיות שהדבר ישתנה מכיוון שחברי כנסת רבים מכהנים במספר רב של ועדות ולכן יקיימו שלוש משמרות של ישיבות ועדה.
זבולון אורלב: משמרת ראשונה מהשעה 9:00 - 11:00, משמרת שניה מ- 11:00-13:00, ומשמרת שלישית מ- 13:00-15:00.
זבולון אורלב: אבל כל עוד אין שינוי, אני מציע שנעבוד במתכונת שהמערכת מכירה ומתורגלת, ימי שני בשעה 11:00, ובימי שלישי ורביעי בשעה 09:00 בבוקר.
זבולון אורלב: בדיונים הקואליציונים הוחלט כידוע, שמשרד החינוך והתרבות יתפצל.
זבולון אורלב: אלה שחתומים על ההסכם הקואליציוני יודעים שיש התחייבות של המפלגות הקואליציוניות להסכים שמינהל התרבות, רשות הספורט, עוברים למשרד המדע.
זבולון אורלב: אני יודע, שראשי הקואליציה דיברו, שהפיצול הזה יחול גם על הוועדה.
זבולון אורלב: כולנו יכולים להיות קואליציה אחת, שהוועדה הזאת לא תתפצל.
מיכאל נודלמן: יש ועדת מדע.
זבולון אורלב: אבל היא לא כוללת בתוכה את התרבות ואת הספורט.
זבולון אורלב: בשלב זה, התקנון של הכנסת אומר, שיש ועדת חינוך ותרבות והגדיר זאת.
זבולון אורלב: אני מספר לחברים, שיש רצון אצל גורמים בקואליציה לשנות זאת, זה לא חלק מהמחויבויות הקואליציוניות ולכן אני מבקש שנהיה קואליציה אחת בענין ולא נפצל את הוועדה הזאת.
זבולון אורלב: אף פעם לא היה נהוג לעשות כדבר הזה, שאם מפצלים משרד אז מפצלים ועדות.
זבולון אורלב: אני רוצה להקים לובי שינסה למנוע את הדבר הזה כי זה לרעת הענין.
זבולון אורלב: מדובר במהלך פוליטי לא נכון.
זבולון אורלב: אני חושב, שההפרדה של תרבות ממשרד החינוך היא שגיאה גדולה מאוד.
זבולון אורלב: לתרבות יש תקציב עני של כמה מאות מיליונים.
זבולון אורלב: תקציב החינוך הוא תקציב עשיר הקרוב ל- 20 מיליארד.
זבולון אורלב: כשחסר כסף לתרבות, לוקחים מהחינוך, לוקחים מהכיס הזה ושמים בכיס הזה.
זבולון אורלב: כאשר מבודדים את התרבות, אין לו על מה להישען.
סופה לנדבר: אין חינוך בלי תרבות, ואין תרבות בלי חינוך.
זבולון אורלב: הנושא הבא הוא ועדות המשנה.
זבולון אורלב: היתה מסורת לקיים ועדות משנה.
יהודית גידלי: בכנסת הארבע-עשרה, לא היתה אף ועדת משנה.
יהודית גידלי: יושב ראש הוועדה התנגד לכך ואמר, שכל הוועדה היא ועדת משנה וועדת מליאה וכל הנושאים נדונו בה.
יהודית גידלי: עם זאת, היו ועדות אד-הוק, זאת אומרת, אם היתה בעיה מסוימת, לצורך אותה בעיה הוקמה ועדה של שניים-שלושה אנשים.
זבולון אורלב: זאת גם עמדתי.
זבולון אורלב: במבט ראשון, כל עוד אין צורך, זה מלאכותי להחליט מראש על ועדות משנה.
זבולון אורלב: נתחיל בעבודה ואם נראה שיש צורך להקים ועדות משנה, נציע זאת.
זבולון אורלב: לגבי סיורים.
זבולון אורלב: כמו שאמרתי, ב- 1 בספטמבר אנחנו רוצים לקיים סיור בבתי ספר, או שנצא כולנו כאחד, נבקר בישוב מסוים, או שנחליט להתחלק לכמה קבוצות, או שכל אחד ילך לנפשו.
זבולון אורלב: אני בעד זה שנלך כולם יחד, תחשבו על זה ונחליט.
זבולון אורלב: המטרה היא, שמערכת החינוך תרגיש שוועדת החינוך תומכת בה, נותנת לה גיבוי, מעורבות ומתערבת.
זבולון אורלב: אני מתכוון לערוך סיורים.
זבולון אורלב: אני חושב שחלק מההוויה החינוכית זה לא רק לשבת בחדר סגור ולקיים דיונים.
זבולון אורלב: אני חושב שנושא הביקורים הוא נושא חשוב מאוד, חשוב לראות ולגעת בדברים, אם אפשר לערוך ישיבת ועדה בקריה חינוכית מסוימת או באחת האוניברסיטאות או בכל אחת ממוסדות החינוך, אני חושב שזה מוסיף מאוד למחויבות של הוועדה כלפי החינוך.
זבולון אורלב: אם יש לחברים רעיונות לגבי סיורים, אני מוכן לשמוע על כך ברצון.
זבולון אורלב: נושא נוסף שעומד על הפרק הוא נושא המומחים.
זבולון אורלב: הוועדה תעזר במומחים.
זבולון אורלב: החברים יודעים, שיושב ראש הוועדה ממנה מומחים.
זבולון אורלב: אני חושב שבוועדת החינוך יהיו שלושה-ארבעה או חמישה מומחים: יועץ אחד כללי פדגוגי, יועץ שני לענייני ספורט, ויועץ לעניינים הכלכליים, כל מה שקשור בתקציב משרד החינוך והתרבות.
זבולון אורלב: מומחה נוסף הוא מומחה הקשור לתחום התרבות והאומנות.
זבולון אורלב: יועץ אחרון, יועץ להשכלה גבוהה.
זבולון אורלב: יועץ אחד הוא בשכר, כל היועצים האחרים הם מתנדבים.
שמואל הלפרט: אני רוצה להציע מומחה בתחום הטכנולוגי, חיים הררי.
שמואל הלפרט: אני רוצה לציין, שבשנה האחרונה היה קיצוץ גדול בחינוך הטכנולוגי, דבר המסכן מאוד את עתידו של החינוך הטכנולוגי במדינת ישראל.
שמואל הלפרט: לא סוד, שעתידה הכלכלי של מדינת ישראל קשור ותלוי מאוד בהמשך ההתפתחות הטכנולוגית בחינוך הטכנולוגי.
זבולון אורלב: אם חיים הררי יסכים להיות יועץ הוועדה, בשבילי זה יהיה כבוד גדול מאוד.
שמואל הלפרט: אני מציע להיעזר בו, הדבר יועיל מאוד לוועדה.
זבולון אורלב: אם משרד החינוך ישכיל להיעזר בשירותיו הטובים, אני מבטיח לחזר אחריו הרבה מאוד כדי שיעזור.
שמואל הלפרט: אני מציע ליושב ראש הוועדה, לפנות למשרד החינוך והתרבות, ששר החינוך יתן דעתו על החינוך הטכנולוגי ועל הקיצוץ בחינוך הטכנולוגי.
זבולון אורלב: נדבר על כך בדיון שיתקיים בנושא פתיחת שנת הלימודים.
שמואל הלפרט: מאחר שהפגרה בפתח, אני יודע שיהיו הרבה בעיות עם פתיחת שנת הלימודים, לכן אני מציע, לקיים ישיבה של ועדת החינוך לפחות פעם בשבוע, גם בתקופת הפגרה, על מנת לדון בנושאים השוטפים לקראת פתיחת שנת הלימודים.
זבולון אורלב: אני מוכן, בתנאי שיצטברו נושאים, אני לא מוכן להטריד את החברים מבלי שהצטברו בעיות המצדיקות לכנס את הוועדה.
זבולון אורלב: בעבר היו מקיימים ישיבה אחת לקראת פתיחת שנת הלימודים.
זבולון אורלב: אנחנו מחדשים בכך שנקיים שתי ישיבות, ישיבה אחת מייד בתחילת הקיץ כדי שיספיקו לתקן, וישיבה שניה, ישיבת בקרה, שבוע או עשרה ימים לפני פתיחת שנת הלימודים על מנת לעקוב ולפקח ששנת הלימודים מוכנה כראוי.
זבולון אורלב: מבחינת סדרי הכנסת, יש לנו הזכות לקיים בפגרה ארבע ישיבות ללא צורך בקבלת אישור.
זבולון אורלב: אם יהיו נושאים בוערים, נקיים ישיבה.
זבולון אורלב: אני מודה לכולם, הישיבה נעולה.
זבולון אורלב: זו שאלה מצויינת.
זבולון אורלב: ברשימה הקיימת החוקית, יש רשימת ישובים ערביים שבהם יחול חוק חינוך חינם לגילאי 3-4 בתש"ס.
זבולון אורלב: שאלתי היא: האם ידוע לכם אם יש מקומות שלא ערוכים ולא מוכנים?
זבולון אורלב: צריך לבדוק את זה ספציפית.
מוחמד כנעאן: אני יכול לקבל את הרשימה הזאת?
זבולון אורלב: איזו שאלה?
זבולון אורלב: אתה לא תספיק לבקש וכבר היא תהיה בידך.
זבולון אורלב: היא תצולם לכל חברי הוועדה.
נסים ממן: אני מאופקים ואני יושב פה למעשה תחת שני כובעים: אני יושב ראש ועד ההורים הישובי של אופקים, ואני רכז ועדות קבוצות הורים בארגון "הילה", שזה הוועד הציבורי למען חינוך בשכונות, בעיירות פיתוח ובכפרים.
נסים ממן: ראשית, אני מברך אותך כיושב ראש הוועדה ובטוחני שנסיונך כמנהל הכללי של משרד החינוך בעבר, וכל הנסיון שצברת במהלך השנים יתרום תרומה גדולה ונכבדה לעצם עיצובה ודמותה של החברה בישראל.
נסים ממן: כי על פניו נראה, שהוועדה המכובדת הזאת, היא זו שתשווה את הדרך בכל מעשיה למניעת אלימות, קידום ההישגים הלימודיים וכדומה.
נסים ממן: אתמקד בשני דברים עיקריים: 1.
נסים ממן: הבעיה של גרעונות בתקציבים של העיריות.
נסים ממן: זה דבר שמונע לקדם את השיפוצים.
נסים ממן: אני פונה למשרד החינוך, למה שלא יקח את הביצוע עליו?
נסים ממן: ניסינו בעבר לעשות את זה עם מרכז השלטון המקומי, אבל גם שם יש בעיה, שהם גובים עבור התיווך הזה סכומים גדולים שמפחיתים את השיפוצים.
נסים ממן: לכן, אני חושב שמשרד החינוך הוא האחראי.
נסים ממן: נקודה שניה, לגבי הנושאים של המגזר הערבי.
נסים ממן: אני מציע, מתוך ההיכרות האישית והקרובה שלי, לקיים דיונים נפרדים למגזר הבדואי על בעיותיו, למגזר של הערים המשותפות וכולי.
נסים ממן: ביפו המצב קשה מאוד גם מבחינת ההישגים הלימודיים וגם מבחינת המבנים.
זבולון אורלב: כבודו, אנחנו עוסקים עתה בנושא הבינוי לקראת פתיחת שנת הלימודים.
נסים ממן: הבינוי הוא חלק חשוב גם בהישגים הלימודיים, ויש הרבה מאוד ילדים שעובדים לחטיבת הביניים ועדיין אינם יודעים קרוא וכתוב.
נסים ממן: הדבר הוא בעובדי החברה הישראלית.
נסים ממן: תודה.
מאיר פישמן: אני מנהל אגף חינוך חרדי בעיריית ירושלים.
מאיר פישמן: לא הרי עיריית ירושלים ככל העיריות.
מאיר פישמן: בעיריית ירושלים יש שתי מערכות חינוך: מערכת חינוך חרדית שהוקמה לפני חמש וחצי שנים...
מאיר פישמן: אך לפני כן אתחיל בברכות: לזבולון ולחברי הכנסת, ולמר שניאור שאנחנו בקשר טוב איתו, אולי לא קשר אישי, אבל אני יכול להעיד דבר אחד: שמבחינתנו, מה שהוא אמר קודם, שהצטעלך עברו מהעולם, זה עושה לי הרבה עבודה.
מאיר פישמן: כי כל הבעיות נופלות על הרשות וזה נופל אצלי על השולחן, ואז אנחנו צריכים לפתור את הבעיות.
מאיר פישמן: הצטעלך תמיד היו מתחלקים פה, במזנון, אבל היום זה מגיע לרשות והבעיות הן של הרשות היום.
מאיר פישמן: מערך החינוך החרדי למשה הופרד מהמגזר הכללי.
מאיר פישמן: כשהוא היה במגזר הכללי הוא היה בהחלט במיעוטים.
מאיר פישמן: אני מייצגת פה את המיעוטים החרדים.
זבולון אורלב: מר פישמן, בבקשה.
זבולון אורלב: הנושא שלנו הוא היערכות הבניה לקראת ה-1 בספטמבר.
זבולון אורלב: אם אפשר להתייחס לנושא.
מאיר פישמן: אני אעשה זאת קצר מאוד.
מאיר פישמן: מבחינתנו, בשנה שעברה היו לנו 9 או 10 מבנים שהיו לנו עליהם שלילות רישיון לקראת פתיחת שנת הלימודים.
מאיר פישמן: שלילת רשיון בעיריית ירושלים...
זבולון אורלב: אתה מתכוון למבנים מסוכנים.
מאיר פישמן: מבנים שדוחות בטיחות שללו מהם את הרשיון.
מאיר פישמן: אני לא מדבר על המיגזר הפרטי, ששם בעיות הבטיחות הן בעיות קריטיות ביותר.
מאיר פישמן: כל מוסד שמגיע לדו"ח הבטיחות, ברוב המוסדות הדו"ח פוסל את המבנה.
מאיר פישמן: אנחנו מבחינתנו, מדביקים את הפער או מנסים להדביק את הפער, ויעברו עוד הרבה שנים עד שנדביק אותו.
מאיר פישמן: עצם בעיית הבטחות היא בעיה קריטית בותר.
מאיר פישמן: ואין לנו על תקציב המתאים לכך.
מאיר פישמן: השנה, במסגרת התקציבים השוטפים, טיפלנו בבטיחות בכדי שנוכל לפתוח ולהחזיר לבית הספר את הרישיון.
מאיר פישמן: הבעיה המרכזית היא התקציבים לבטיחות שנוכל לקבל ולפתוח את בתי הספר לקראת שנת הלימודים.
זבולון אורלב: אני מבקש ממר שניאור להשיב לשאלות שנשאלו כאן.
יהודית נאות: אני מציעה שנעשה נוהג, שעונים רק לשאלות של מי שנוכח.
יהודית נאות: מי שהלך ולא מעניינת אותו התשובה למה לענות לו?
זבולון אורלב: אני מקבל את הצעתך.
שמחה שניאור: לגבי שאלתו של מר אגמון, בנושא ההסעות הרחבנו.
שמחה שניאור: בשבוע שעבר, פורסם מפתח העלות שנקבע על פי מה שקורה במשק.
שמחה שניאור: חלק מהנושא הוא לגבי הבניה ומדד הבניה.
שמחה שניאור: מה לעשות, שהפיס כולו מורכב מיוצאי החברה למשק וכלכלה, ומצליח בעבודות מירכוזיות לעשות הרבה פרוייקטים עם תכנון חוזר שלא משלם עליו.
שמחה שניאור: ואז, בצורה כזאת, הוא בא לאוצר ודיווח באותה ישיבה שהוא בונה על כל 5 מועדוניות מועדון נוסף, ועל כל 6 אולמות פיס אולם נוסף.
שמחה שניאור: כששמע זאת נציג האוצר, זה הגיע ל-20% ואני הייתי צריך להיאבק ברמה כזו.
שמחה שניאור: יש החלטת ממשלה קודמת שהתפקיד שלה היה לממן את עלות הבחירות.
שמחה שניאור: כרגע הוויכוח הוא בין 10% ל-13.2% שקבע האוצר.
שמחה שניאור: האוצר נעתר לשלושה דברים: הוא הכיר בעקבות בג"צ 1.2% לנגישות לנכים.
שמחה שניאור: אנחנו הורדנו 10% ממפתח שנת 1999, וכל נציג שהיה בוועדה, התבקש ויש לו זכות להביע אומר, הן לנו, והן למשרד השיכון והן לשלטון המקומי, כדי להביע את רוע הגזירה ולפחות להשאיר את זה ב-10% ולא ב-13.2%.
שמחה שניאור: לגבי יום לימודים ארוך, באופן כללי, גם חוק שטרית שהתקבל עם רשימה פרטנית בכנסת, לא דיבר על בניה של מטר אחד חדש.
שמחה שניאור: הוא דיבר בשימוש של הארכת יום לימודים.
שמחה שניאור: ...
יעקב אגמון: אני מדבר על יום לימודים ארוך לבני 4-3.
שמחה שניאור: לגבי גילאי 3-4: כידוע לכם, שבוע לפני הבחירות, ממשלת ישראל הצהירה על ההפעלה של 10% מגבי הילדים לגילאי 3-4 החל משנת הלימודים.
שמחה שניאור: בנושא הבינוי, בניגוד לנושא תקנים, לא קיבלנו אף תקציב אחד.
שמחה שניאור: לא לבינוי של 3-4, לא לשכר דירה וגם לא לנושא ההסעות.